มาดูRUSH ที่เมเจอร์ปิ่นเกล้า เจอพนง.ยืนแจกโบรชัวร์โปรโมตร้านชาไต้หวันเปิดใหม่ที่ชั้น 3 มีโปรโมชั่นซะด้วย เลยต้องเดินไปดูซักหน่อย ร้านอยู่ที่ชั้น 3 มุมเดียวกับโรงนม ติดร้านหนังสือค่ะ ร้านใช้สีม่วง-ขาว เพดานตกแต่งเป็นนาฬิกาขนาดใหญ่ให้เข้ากับชื่อร้าน Chatime มีโต๊ะเล็กๆอยู่ 2 ตัว เห็นแล้ว like เลยเพราะชอบสีโทนนี้อยู่แล้วค่ะ

พนง.กระตือรือร้นที่จะเรียกลูกค้าและอธิบายข้อมูลต่างๆได้ดีมากค่ะ
อย่างแรกที่ต้องถามเลย(เพราะกำลังจะเข้าโรงแล้ว)คือ "เอาเข้าโรงหนังได้มั้ยคะ?" คำตอบคือ "ได้ครับ" นะคะ ใครอยากถือน้ำดื่มราคาปกติเข้าโรงก็อุดหนุนร้านนี้หรือโรงนมก็ได้ค่ะ 

ได้คำตอบแล้วก็จัดการสั่งตามโปรโมชั่นช่วงนี้ คือ 
"ซื้อน้ำรายการใดก็ได้ขนาดใหญ่ แถม drink of the day และ topping 1 อย่าง(ให้เลือกระหว่าง ไข่มุก เฉาก้วย และเส้นลอดช่องใส่แก้วใดก็ได้) ลองสั่งชาคั่วใส่นมแก้วใหญ่ 55 บาท topping เรียกว่าอะไรไม่แน่ใจค่ะ เป็นเส้นยาวๆลักษณะคล้ายเส้นลอดช่อง แต่มีสีขาวและเหนียวนุ่มกว่ากันมาก แต่ชาคงคั่วนานไปหน่อย รสไหม้ๆค่ะหรือตั้งใจให้เป็นรสนี้ก็ไม่รู้ ส่วนแก้วแถมเป็น Passion fruit หวานๆเหมือนกินลูกอมเลยค่ะ

รีบไปลองกันก่อนหมดโปรฯวันที่ 5 ตุลาคม นะคะ ^^